**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 20 – 10 – 2025**

 **ΑΜΑΡΟΥΣΙΟΥ Αρ. Πρ.: 275**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 210 8020697**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//: www.syllogosekpaideutikonpeamarousisou.gr**

 **ΠΡΟΣ**

 **ΤΑ ΜΕΛΗ ΤΟΥ ΣΥΛΛΟΓΟΥ**

 **Κοινοποίηση: Δ. Ο. Ε.**

 **Θέμα : «Σύγκληση ετήσιας Τακτικής Γενικής Συνέλευσης του Συλλόγου μας ΤΡΙΤΗ 25 – 11 – 2025, στις 18:30 στο 3ο & 11ο Δημ. Σχ. Αμαρουσίου & εκλογές για ανάδειξη νέου Δ. Σ. του Συλλόγου Εκπ/κών Π. Ε. Αμαρουσίου την ΤΕΤΑΡΤΗ 26 – 11 – 2025 από 12:00 έως 19:30 στο 3ο & 11ο Δημ. Σχ. Αμαρουσίου».**

**ΑΝΑΚΟΙΝΩΣΗ – ΠΡΟΣΚΛΗΣΗ**

 Συναδέλφισσες/Συνάδελφοι,

 **το Δ.Σ. του Συλλόγου Εκπ/κών Π. Ε. Αμαρουσίου στην τακτική συνεδρίασή του της 15ης Σεπτεμβρίου 2025, αποφάσισε σύμφωνα με το καταστατικό, τη σύγκληση Τακτικής Γενικής Συνέλευσης των μελών του συλλόγου, στις 25 Νοεμβρίου 2025, ημέρα Τρίτη και ώρα 18:30, στο 3ο & 11ο Δημοτικά Σχολεία Αμαρουσίου (Φλοίας 33 & Μεσογείων, Μαρούσι) και τη διενέργεια εκλογών για ανάδειξη του νέου Δ. Σ. του Συλλόγου Εκπ/κών Π. Ε. Αμαρουσίου την Τετάρτη 26 Νοεμβρίου 2025 από 12:00 έως 19:30 στο 3ο & 11ο Δημ. Σχ. Αμαρουσίου (Φλοίας 33 & Μεσογείων στο Μαρούσι).**

**Τακτική Γ. Σ. των μελών του Σ. Ε. Π. Ε. Αμαρουσίου – Τρίτη 25 Νοεμβρίου 2025 στις 18:30 στο 3ο & 11ο Δημ. Σχ. Αμαρουσίου (Φλοίας 33 & Μεσογείων – Μαρούσι)**

**Θέματα Ημερήσιας Διάταξης:**

1. Εκλογή Προεδρείου Γ. Σ.

2. Εκλογή Εφορευτικής Επιτροπής.

3. Έκθεση Ελεγκτικής Επιτροπής.

4. Λογοδοσία – Κριτική πεπραγμένων απερχόμενου Διοικητικού Συμβουλίου.

5. Κριτική - Προτάσεις Μελών του Συλλόγου για το νέο Συνδικαλιστικό έτος στη βάση των προβλημάτων – διεκδικήσεων του κλάδου και αποφάσεις για την περαιτέρω αγωνιστική πορεία του κλάδου.

8. Παρουσίαση θέσεων συνδυασμών ή μεμονωμένων υποψηφίων.

9. Αρχαιρεσίες για την ανάδειξη νέου Διοικητικού Συμβουλίου.

**Εκλογές για ανάδειξη νέου Δ. Σ. του Σ. Ε. Π. Ε. Αμαρουσίου ΤΕΤΑΡΤΗ 26 Νοεμβρίου 2025 στο 3ο & 11ο Δημ. Σχ. Αμαρουσίου (Φλοίας 33 & Μεσογείων – Μαρούσι).**

 **Έναρξη ψηφοφορίας : 12:00 Λήξη ψηφοφορίας : 19:30**

**Για την ψηφοφορία είναι απαραίτητη η αστυνομική ταυτότητα.**

**Τα ψηφοδέλτια των παρατάξεων ή των μεμονωμένων υποψηφίων για το Δ.Σ., πρέπει να κατατεθούν στον Πρόεδρο του Δ. Σ. συνάδελφο Δημήτρη Πολυχρονιάδη διαδικτυακά στις διευθύνσεις ηλ. ταχυδρομείου:** **syll2grafeio@gmail.com** **ή** **dimpol1968@gmail.com** **έως τις 14 Νοεμβρίου 2025, ημέρα Παρασκευή μέχρι 16:00 μ.μ.**

Συνάδελφοι,

η παρουσία όλων μας στη Γενική Συνέλευση και η συμμετοχή στις εκλογές είναι απαραίτητη και επιβεβλημένη, αφού η Γ. Σ. της 25ης Νοεμβρίου 2025 και οι εκλογές για ανάδειξη νέου Δ. Σ. της Τετάρτης 26 Νοεμβρίου 2025 είναι οι κορυφαίες στιγμές έκφρασης της βάσης του συλλόγου μας (των συναδέλφων) αναφορικά με τα συνδικαλιστικά πεπραγμένα της δράσης του κατά την συνδικαλιστική χρονιά που μας πέρασε (2024 – 2025).

Μέλη του Συλλόγου μας είναι όλοι οι εκπαιδευτικοί που υπηρετούν με κάθε είδους σχέση εργασίας στα Δημοτικά Σχολεία και Νηπιαγωγεία της περιοχής ευθύνης του Συλλόγου μας και είναι ταμειακώς εντάξει. **Οι συνάδελφοι αναπληρωτές μπορούν με 5 ευρώ να εγγραφούν μέλη στο Σύλλογο Εκπαιδευτικών Π. Ε. Αμαρουσίου καταβάλλοντας τη συνδρομή τους στα μέλη του Δ. Σ. του Συλλόγου μας από την ημέρα της πρόσληψης και τοποθέτησής τους στα σχολεία της περιοχής ευθύνης του Συλλόγου μας ή ακόμα και την ημέρα της διεξαγωγής της τακτικής Γ. Σ. ή των εκλογών ανάδειξης νέου Δ. Σ. του Συλλόγου μας.**

